《送董伯和西归》
宋代·陈著

叶叶青霞衣，来赴山中期。
相看到忘言，日夜春风吹。
昨夜雨潇潇，今日君欲归。
人生如梦寐，世道正嶮巇。
我发白已委，况堪生别离。
君归不可驻，我心得君知。
阑干与云平，白鸟来片飞。
安得身有翼，长与相追随。
举手一揖别，不作儿女悲。
一樽尚可同，百里非天涯。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。